[{"text_idx": "#000000", "text": "Iechyd meddwl ar reng flaen COVID-19"}, {"text_idx": "#000002", "text": "Mae astudiaeth barhaus o iechyd meddwl yn ystod y pandemig wedi canfod bod 62% o oedolion wedi nodi eu bod yn dioddef o orbryder neu\u2019n teimlo\u2019n bryderus o ganlyniad i COVID-19 ar o\u0302l y don gyntaf ym mis Mawrth 2020."}, {"text_idx": "#000004", "text": "Cafodd llinellau ffo\u0302n argyfwng iechyd meddwl sy\u2019n cael eu cynnal gan y GIG dros dair miliwn o alwadau yn ystod y pandemig."}, {"text_idx": "#000005", "text": "Er bod effeithiau COVID-19 ar iechyd meddwl holl boblogaeth y DU wedi bod yn ddifrifol, mae gweithwyr gofal iechyd wedi wynebu lefelau uwch o ofid o ganlyniad i\u2019r pandemig."}, {"text_idx": "#000007", "text": "Mae ymwybyddiaeth o iechyd meddwl ymhlith y boblogaeth gyffredinol wedi gwella. Er gwaethaf hyn, mae\u2019n parhau i fod yn bwnc tabw\u0302 ymhlith y proffesiwn meddygol."}, {"text_idx": "#000008", "text": "Mae llawer o weithwyr gofal iechyd wedi gorfod wynebu lefelau uchel o drawma seicolegol ac felly maent mewn mwy o berygl o gael canlyniadau iechyd meddwl negyddol."}, {"text_idx": "#000009", "text": "Mae ymchwil flaenorol wedi canfod bod meddygon a myfyrwyr meddygol yn teimlo\u2019n betrusgar ynghylch datgelu cyflwr iechyd meddwl ac yn gyndyn i geisio cymorth rhag ofn y byddant yn cael eu beirniadu neu\u2019n wynebu goblygiadau proffesiynol."}, {"text_idx": "#000010", "text": "Mae astudiaethau\u2019n dangos bod y pandemig wedi effeithio\u2019n anghymesur ar weithwyr gofal iechyd o\u2019u cymharu a\u0302\u2019r boblogaeth gyffredinol."}, {"text_idx": "#000011", "text": "Mae un astudiaeth yn dangos bod hyd at draean o weithwyr y GIG yn nodi bod ganddynt lefelau uwch o ofid oherwydd y pandemig. Roedd 50% o\u2019r staff yn teimlo bod eu hiechyd meddwl wedi gwaethygu yn ystod dau fis cyntaf COVID-19 a dywedodd 45% o\u2019r meddygon a holwyd eu bod wedi profi iselder, gorbryder neu straen a gafodd eu hachosi neu eu gwaethygu gan y pandemig."}, {"text_idx": "#000012", "text": "Fe wnaeth astudiaeth ar waha\u0302n a gynhaliwyd ar weithwyr meddygol ganfod bod 40% o\u2019r ymatebwyr wedi dweud eu bod yn dioddef o ystod fwy eang o gyflyrau seicolegol ac emosiynol ar hyn o bryd oherwydd COVID-19."}, {"text_idx": "#000013", "text": "Er bod gweithwyr y GIG ar y rheng flaen yn y frwydr yn erbyn COVID-19, mae staff yn y DU yn nodi nad oes digon o gyfarpar diogelu personol a phrofion COVID-19 ar gael ar gyfer staff gofal iechyd."}, {"text_idx": "#000015", "text": "O\u2019u cymharu a\u0302\u2019r boblogaeth gyffredinol, nododd gweithwyr allweddol yn ystod y pandemig lefelau sylweddol uwch o symptomau anhwylder straen wedi trawma (PTSD), anhunedd, iselder a gorbryder."}, {"text_idx": "#000017", "text": "Newidiadau sylweddol mewn patrymau gwaithCael eu neilltuo i rolau newyddRisg o gael haint a gorfod ynysu i ffwrdd o anwyliaid Addasu i ddarparu gofal meddygol yn ddigidol \u2013 mewn arolwg o 2,000 o staff meddygol, nododd hanner ohonynt mai eu her fwyaf oedd ddefnyddio platfform digidol i ddarparu gofal"}, {"text_idx": "#000018", "text": "Deall pwy sydd fwyaf mewn perygl"}, {"text_idx": "#000019", "text": "Canfuwyd bod gweithwyr rheng flaen y GIG sy\u2019n cyfrannu\u2019n uniongyrchol at y gwaith o drin a rhoi diagnosis o COVID-19 yn fwy agored i effeithiau negyddol y pandemig ar iechyd corfforol a meddyliol."}, {"text_idx": "#000020", "text": "Ymhlith y rhain mae nyrsys a pharafeddygon. Mae 52% o nyrsys yn dweud eu bod yn pryderu am eu hiechyd meddwl oherwydd cynnydd mewn straen yn y gweithle yn ystod y pandemig."}, {"text_idx": "#000021", "text": "At hynny, mae astudiaethau wedi canfod bod lleiafrifoedd, pobl ifanc, myfyrwyr amser llawn, pobl ddi-waith, rhieni sengl, y rhai ag anableddau hirdymor, a\u2019r rhai a\u0302 phroblemau iechyd meddwl sy\u2019n bodoli eisoes mewn perygl mawr o gael trafferth ymdopi a\u0302\u2019r pandemig."}, {"text_idx": "#000022", "text": "Rydym yma ar gyfer gweithwyr y iechyd a gofal yng Nghymru"}, {"text_idx": "#000023", "text": "Mae Canopi yn cynnig cymorth iechyd meddwl i gweithwyr iechyd a gofal cymdeithasol yng Nghymru."}]